# Ankkalinna

### Wikipedia

Ankkalinna (engl. Duckburg) on sarjakuvahahmo Aku Ankan kotikaupunki, joka sijaitsee Yhdysvalloissa kuvitteellisessa Calisotan osavaltiossa.

Ankkalinnan nimen keksi Carl Barks, joka käytti sitä sarjakuvissaan ensimmäisen kerran vuonna 1944. Aiemmin ankkojen kotikaupunkiin ei ollut viitattu millään tietyllä nimellä. Sarjakuvissaan Barks sijoitti Ankkalinnaan erilaisia maamerkkejä, joista jäivät elämään muiden piirtäjien tarinoissa mm. Roope Ankan rahasäiliö, kaupungin perustajan Julle Ankanpään patsas sekä Peikonhammas-vuori (Old Mount Demontooth).

Myöhemmin Don Rosa rekonstruoi sarjakuvissaan Ankkalinnan historian, osin Barksin antamien viittausten pohjalta ja osin itsenäisesti.

## [muokkaa] Ankkalinnake ja Rahasäiliökukkula

Rosan mukaan kaupungin alkuna oli brittiläinen linnake, jonka englantilainen tutkimusmatkailija sir Francis Drake perusti 1500-luvulla. Britit hylkäsivät paaluvarustuksen 1800-luvulla, jolloin sen otti haltuunsa uudisraivaaja Julle Ankanpää, joka perusti paikalle kaupungin ja nimesi sen Ankkalinnaksi. Ankkalinna säilyi silti mitättömänä pikkukylänä 1900-luvun alkuun saakka, jolloin Roope Ankka asettui paikalle ja rakennutti sinne rahasäiliönsä.

Don Rosan kirjoittaman ja piirtämän tarinan Ankkalinnakkeen valloittaja mukaan Roope Ankka osti Ankkalinnakkeen Konrad Ankanpäältä ja aikoi rakennuttaa sen tilalle rahasäiliön. Sudenpennut käyttivät linnoitusta aiemmin kokouspaikkanaan, ja Roopen Ankan häätäessä heidät pois linnakkeesta he tekivät asiasta valituksen, koska he eivät uskoneet hänen omistusoikeuteensa. Vuonna 1902 tämä tilanne johti sotaan Calisotan viranomaisten ja Roope Ankan välillä. Myöhemmin samana vuonna Roope Ankka sai kuitenkin perustettua rahasäiliönsä Ankkalinnakkeen paikalle, ja tätä Ankkalinnan keskustassa sijaitsevaa kukkulaa alettiin kutsua siitä eteenpäin nimellä Rahasäiliökukkula.

Ankkalinnan kaupunki kehittyi kukkulan ympärille nopeasti ja II maailmansotaan mennessä Ankkalinna oli jo kasvanut Roope Ankan talousimperiumin keskuksena suurkaupungiksi.

## [muokkaa] Ankkalinnan naapurikaupungit

Ankkalinnan naapurikaupunkeja ovat muun muassa Hanhivaara, Kurjenmutka ja Sorsakylä, joiden urheilujoukkueet pelaavat usein otteluita Ankkalinnan urheilujoukkueita vastaan muun muassa jääkiekossa sekä jalkapallossa.

## [muokkaa] Urheiluseurat

Ankkalinnassa vaikuttavat ainakin seuraavat urheiluseurat:

  Ankkalinnan Pallo, Ankkalinnan Palloseura, Ylävirran yritys ja FC Ankkalinna.

## [muokkaa] Sanomalehdet

Ankkalinnassa ilmestyvät ainakin seuraavat sanomalehdet:

  Ilta-Pulu, Uutis-Ankka, Pennosposti, Päivän Pamaus, Aamu-pulu ja Juttu&Juoru.

## [muokkaa] Yhdistykset

- Miljardööriklubi on kerho, joka sijaitsee Ankkalinnassa. Miljardööriklubiin kuuluvat mm. Roope Ankka, kerhon rikkain ja tunnetuin jäsen, ja Kroisos Pennonen.

- Aku Ankan sisarenpojat kuuluvat sudenpentuihin, joilla on oma sudenpentujen käsikirja. Sudenpennut muistuttavat tosielämän partiolaisia.

- Iines Ankka kuuluu Ankkalinnan naisyhdistykseen.

## [muokkaa] Ankkalinna eri kielillä

- arabia: Madinat El-Batt ("ankkojen kaupunki")
- englanti: Duckburg ("ankkakaupunki")
- espanja: Patoburgo / Patolandia / Patópolis
- hollanti: Duckstad
- indonesia: Kota Bebek ("Ankkakaupunki")
- islanti: Andabær
- italia: Paperopoli
- kreikka: Limnoupolis ("Järvikaupunki")
- latvia: Dakburga
- portugali: Patópolis
- puola: Kaczogród
- ranska: Donaldville
- romani: Raţburg
- ruotsi: Ankeborg
- saksa: Entenhausen
- serbia: Patkovgrad
- sloveeni: Račjigrad
- tanska ja norja: Andeby ("Ankkakaupunki")
- tšekki: Kačerov
- unkari: Hápbörg
- viro: Partilinn

## [muokkaa] Aiheesta muualla

- Ankkalinnan historia Barksin ja Don Rosan mukaan (englanniksi)
- Ankkalinnan sijainnista ja kartoista (ranskaksi)

| Tämä kuvitteelliseen hahmoon, paikkaan tai ilmiöön liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/n/k/Ankkalinna.html

Luokat: Fiktiotyngät | Disneyn eläinmaailma | Kuvitteelliset kaupungit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Français
- Italiano
- Nederlands
- Norsk (bokmål)
- Norsk (nynorsk)
- Polski
- Português
- Svenska